Ідэю такой сустрэчы прапанаваў генеральны дырэктар Нацыянальнага мастацкага музея Беларусі Уладзімір Пракапцоў. У ёй плануецца ўдзел кіраўнікоў як вядучых беларускіх і расійскіх музеяў, так і рэгіянальных. На гэтай сустрэчы музейшчыкі змогуць абмеркаваць не толькі агульныя актуальныя праблемы, але і дамовіцца аб абмене выставамі, стварэнні сумесных экспазіцый. Сустрэчу музейных работнікаў намечана арганізаваць у сядзібе Ільі Рэпіна "Здраўнёва" ў Дзень Саюзнай дзяржавы на "Славянскім базары ў Віцебску".